ועדת הכנסת, כנסת 16, פרוטוקול מספר 142, 2004-06-28 09:30

רוני בר-און: אני מתכבד לפתוח את ישיבת ועדת הכנסת, ישיבה מס' 142.

רוני בר-און: אנחנו מבקשים לקבוע ועדות לדיון בהצעות החוק הבאות: הצעת חוק הביטוח הלאומי (תיקון מס' 73), התשס"ד-2004, מ/106.

רוני בר-און: בדיון במליאה בתאריך 21 ביוני 2004 הוחלט כי ועדת הכנסת תחליט באיזה ועדה יש לדון בעניין הזה.

רוני בר-און: בדיון הקודם החלטנו להקים ועדה משותפת של ועדת הכספים, העבודה, הרווחה והבריאות, ועדה בראשות חבר הכנסת רצאבי, שנכללים בה גם יאיר פרץ ואהוד יתום מטעם העבודה, הרווחה והבריאות, וחברי הכנסת ליצמן, בריזון, ובנלולו מטעם הכספים.

רוני בר-און: הוועדה דנה בהצעת חוק הביטוח הלאומי (תיקון - הכנסות פטורות מדמי ביטוח), התשס"ד-2004 פ/1895.

רוני בר-און: מבקש חבר הכנסת רצאבי כי שתי ההצעות הללו, שהן זהות לחלוטין, יידונו יחד בוועדה המשותפת והוא הציג פה מכתב חתום בידי יושבי ראש ועדות הכספים והעבודה, הרווחה והבריאות, שמסכימים לבקשתו.

רוני בר-און: אני מציע, איפוא, לאשר את הבקשה.

רוני בר-און: מי בעד?

רוני בר-און: תודה, נא להוריד.

רוני בר-און: מי נגד?

רוני בר-און: תודה.

רוני בר-און: מי נמנע?

רוני בר-און: תודה.

רוני בר-און: אני קובע שפה אחד העניין הזה אושר.

רוני בר-און: 2.

רוני בר-און: הצעת חוק האזרחות (תיקון-אזרחות לכל תושב קבוע המשרת שירות סדיר), התשס"ג-2003

רוני בר-און: העניין הבא הוא קביעת ועדה לדיון בהצעת חוק של חוק האזרחות (תיקון - אזרחות לכל תושב קבוע המשרת שירות סדיר), של חבר הכנסת אברהם הירשזון.

רוני בר-און: נשמעה הצעה להעביר את הצעת החוק לוועדת החוקה, חוק ומשפט.

רוני בר-און: אם זה כך למה זה בא אלינו בכלל?

סגן מזכיר הכנסת דוד לב: נדמה לי שהייתה גם הצעה לוועדת הפנים.

רוני בר-און: גם הצעה לפנים.

רוני בר-און: מה רוצה אברהם הירשזון?

גדעון סער: השאלה היא מה היה בהצעות הקודמות שהיו, של חברי כנסת אחרים.

גדעון סער: כמו הצעת החוק של ג'ומס, איפה היא נדונה?

גדעון סער: כבר הוכנה לקריאה ראשונה ועברה קריאה ראשונה.

גדעון סער: באותו נושא.

אנה שניידר: זה היה בפנים.

גדעון סער: זה היה בפנים?

אנה שניידר: כן.

גדעון סער: אז לפנים צריך להעביר.

גדעון סער: כי זה אותו נושא ממש.

אנה שניידר: נכון.

אנה שניידר: אזרחות זה בדרך כלל ועדת הפנים.

רוני בר-און: אוקי.

רוני בר-און: מי בעד פנים, ירים את ידו.

רוני בר-און: תודה, נא להוריד.

רוני בר-און: מי נגד, תודה, נא להוריד, מי נמנע?

רוני בר-און: אני קובע, איפוא, שפה אחד זה הועבר לוועדת הפנים ואיכות הסביבה.

רוני בר-און: ב.

רוני בר-און: קביעת ועדה לדיון בהצעות לסדר היום:

רוני בר-און: הנושא הבא: קביעת ועדות לדיון בהצעות - - -

גדעון סער: הם הגיעו בינתיים, אדוני היושב ראש.

רוני בר-און: כן, אני אסיים את הפרשיה הזאת.

רוני בר-און: ועדה לדיון בהצעה לסדר היום בנושא: "ממצאים מדאיגים על-אודות מצב האוכלוסייה הערבית בנגב", של חבר הכנסת ג'מאל זחאלקה.

רוני בר-און: חבר הכנסת זחאלקה לא פה.

רוני בר-און: מה הוא רוצה, את יודעת להגיד?

רוני בר-און: מה היו גדר הספקות במליאה?

אתי בן-יוסף: השר עזרא הציע לוועדה למלחמה בסמים, והציעו לוועדת פנים.

רוני בר-און: ועדה למלחמה בסמים?

אתי בן-יוסף: בגלל הממצאים המדאיגים על האוכלוסייה הערבית בנגב.

רשף חן: על הבסיס הזה, יש גם את הוועדה למעמד האישה.

רשף חן: גם שם יש ממצאים מדאיגים.

אתי בן-יוסף: והציעו לפנים - - -

קריאה: תעביר לפנים, נו.

גדעון סער: ועדת הפנים, ועדת הפנים.

רוני בר-און: מי בעד פנים ירים את ידו.

רוני בר-און: תודה, נא להוריד.

רוני בר-און: מי נגד?

רוני בר-און: תודה.

רוני בר-און: מי נמנע?

רוני בר-און: תודה.

רוני בר-און: קובעים פה אחד שעבר לוועדת הפנים.

רוני בר-און: הנושא הבא: הצעה לסדר יום בנושא: "מסמך המועצה לביטחון לאומי בנושא הפיצויים למתנחלים", של חברי הכנסת הרצוג, זהבה גלאון ויולי אדלשטיין.

רוני בר-און: כן, חבר הכנסת הרצוג.

יצחק הרצוג: זה היה בין פנים לבין חוץ וביטחון.

רוני בר-און: ומה אתה רוצה?

יצחק הרצוג: האמת היא שאני מוכן לשמוע דעות של החברים.

יצחק הרצוג: מישהו הציע גם כספים, אם אינני טועה.

רוני בר-און: הוצע.

רוני בר-און: השר הציע חוץ וביטחון ובמליאה נזרקו פנים, כלכלה, כנסת וכולי.

יצחק הרצוג: מצדי שזה יהיה בחוץ וביטחון.

רוני בר-און: אתה זוכר רק שבחוץ וביטחון אתם באים, מציגים ויוצאים.

יצחק הרצוג: בסדר.

יצחק הרצוג: תראה, עוד פעם, אתה יכול להגיד לי שאני - - -

רשף חן: למה חוץ וביטחון?

רשף חן: זו שאלה של - - -

יצחק הרצוג: פיצויים.

יצחק הרצוג: הפיצויים, יו"ר הוועדה, צריכים להיות בכספים.

יצחק הרצוג: ואני אשמח שזה יהיה בוועדת הכספים.

רוני בר-און: כן, נציג החשב הכללי, אליהו גבאי, לכם יש איזו עדיפות בעניין הזה?

2232: אני חושב שכספים זו הדרך הנכונה.

רוני בר-און: כספים.

רוני בר-און: בוז'י?

יצחק הרצוג: בהחלט.

רוני בר-און: גדעון?

גדעון סער: אדוני היושב ראש, לפי דעתי צריך להסתכל על הנושא.

גדעון סער: הנושא זה ההתנתקות.

גדעון סער: הנושא זה המתנחלים.

גדעון סער: לפי דעתי זו טעות לבוא ולהסתכל - - -

רוני בר-און: אתה חושב שהלו"ז פה הוא העניין הפוליטי ולא העניין הכלכלי?

גדעון סער: בוודאי.

גדעון סער: להתנתקות הזאת יש הרבה מאד היבטים.

גדעון סער: מחר יבואו עם כל היבט לחוד, ויגידו: זה, העברת טיפות חלב, זו ועדת הבריאות.

גדעון סער: אנחנו נגיע פה לאבסורדים.

גדעון סער: לפי דעתי המועצה לביטחון - אני מדגיש: אנחנו מדברים על מסמך של המועצה לביטחון לאומי.

גדעון סער: אנחנו לא רוצים שהגופים האלה ירוצו בין כולם.

גדעון סער: לפי דעתי - - -

מאיר פרוש: ועדת הכנסת היא ועדה פוליטית.

מאיר פרוש: הייתה הצעה.

גדעון סער: להיפך.

גדעון סער: ועדה א-פוליטית.

גדעון סער: לכן, לפי דעתי, כל הנושא שנוגע להתנתקות צריך ללכת לחוץ וביטחון וזה המקום המתאים בשבילו.

רוני בר-און: הכי פשוט היה לעשות את זה במליאה.

רוני בר-און: צריך להסביר לשר שהפתרונות הכי טובים הם במליאה, ביום רביעי, ב-23:30 בלילה.

רוני בר-און: לא ועדה ולא - - -

גדעון סער: אבל יש לך הצעות סיכום.

יצחק הרצוג: היושב ראש, אני משאיר את זה לשיקולכם.

יצחק הרצוג: אני אומר את האמת.

יצחק הרצוג: אני לא הופך את זה, לא לעניין של מחלוקת פוליטית.

יצחק הרצוג: אני, כשלעצמי, הבנתי את עמדתו של גדעון - - -

רוני בר-און: לא נימלט מלהקים ועדה לענייני ההתנתקות.

יצחק הרצוג: יגיע הרגע.

יצחק הרצוג: הרי יגיעו חוקים, גם.

רוני בר-און: לא, ועדה שתדון בכל המכלול.

רוני בר-און: כך או כך, אני מבין שכרגע אתה מסיר את הבקשה שלך.

יצחק הרצוג: או חוץ וביטחון או כספים.

רוני בר-און: אתה עומד על חוץ וביטחון?

יצחק הרצוג: לא.

יצחק הרצוג: מצדי כספים.

רוני בר-און: אוקי.

רוני בר-און: מי בעד כספים?

רוני בר-און: שניים.

קריאות: מה שניים?

גדעון סער: הוא לא חבר כנסת עדיין.

קריאות: בטעות.

קריאות: הוא התבלבל.

גדעון סער: יש הפרדת רשויות עדיין, במדינת ישראל.

רוני בר-און: לא, אין שום בעיה לעבוד על בסיס עיתוי.

רוני בר-און: יקבלו.

רוני בר-און: אנחנו נבוא, נצביע בחשב הכללי.

רוני בר-און: אין לנו שום בעיה.

קריאה: בממשלה, אם כבר.

יצחק הרצוג: נו, אז תתחיל שוב.

רוני בר-און: כן, בממשלה.

רוני בר-און: אני מנסה להסוות את האריזות שלתוכן שלהם יש לנו הסכמה.

יצחק הרצוג: היושב ראש, מה ההצעה אם כך?

רוני בר-און: מי בעד חוץ וביטחון ירים את ידו, בבקשה.

רוני בר-און: מי נגד?

רוני בר-און: תודה.

רוני בר-און: מי נמנע?

רוני בר-און: תודה.

רוני בר-און: פה אחד עובר לחוץ וביטחון.

רוני בר-און: סיימנו גם את הנושא הנפלא הזה.

רוני בר-און: עכשיו אנחנו באים לקביעת סדרי דיון.

רוני בר-און: סיעות העבודה-מימד-ש"ס-יהדות התורה ומרץ - למה כותבים מרץ?

רוני בר-און: יחד, יחד.

אתי בן-יוסף: זה עוד לא התפרסם ברשומות.

קריאות: זה עוד לא התפרסם ברשומות.

קריאות: התפרסם, עוד לא עבר הזמן.

רוני בר-און: ומרץ-חד"ש-תע"ל-בל"ד-רע"מ הגישו ליושב ראש הכנסת הצעות להביע אי-אמון בממשלה בשל: א.

רוני בר-און: המצב החברתי והכלכלי (עבודה-מימד).

רוני בר-און: ב.

רוני בר-און: אי תשלום שכר עובדי הרשויות המקומיות והמועצות הדתיות למרות אישור החוק (ש"ס-יהדות התורה)?

רוני בר-און: ג.

רוני בר-און: המצב הכלכלי והחברתי (מרץ-חד"ש-תע"ל-בל"ד-רע"מ).

רוני בר-און: "ההצעות יידונו בישיבת הכנסת ביום שני, ט' בתמוז, התשס"ד (28 ביוני 2004), ועדת הכנסת מתבקשת לקבוע מסגרת דיון להצעות אלו".

רוני בר-און: ברם, אולם.

רוני בר-און: היום מבקשת הכנסת לקיים דיון פרידה חגיגי מהיושב ראש לשעבר, חבר הכנסת אברהם - אברום בורג.

רוני בר-און: ולוח הזמנים שנכפה עלינו עקב ההתפטרות של חבר הכנסת בורג, מחייב אותנו לעשות את זה עוד היום.

רוני בר-און: כיוון שכך, מבקשים לצמצם צמצום ניכר את פרק הזמן שייקח הדיון בהצעות אי האמון.

רוני בר-און: אשר על כן, נוכח הדברים שבאו בין יושב ראש הקואליציה ליושב ראש סיעת העבודה - נכון?

גדעון סער: לא.

גדעון סער: לחבר הכנסת הרצוג ולחבר הכנסת בורג, עצמו.

עמרי שרון: הוא משתתף בקביעת סדרי הדיון של עצמו?

רוני בר-און: חבר הכנסת הרצוג - - -

יצחק הרצוג: הוא גם קבע מי ינאם.

גדעון סער: אי אפשר לבוא ולהגיד שזה אישי, כי הוא גם הספיד אחרים פה.

עמרי שרון: הוא קבע גם את התכנים עצמם, או רק את - - -

יצחק הרצוג: הוא ביקש שברק יבוא במיוחד.

סגן מזכיר הכנסת דוד לב: - - -

רוני בר-און: להספיד אחרים זו דרך העולם.

רוני בר-און: להספיד אחרים טרם זמנם, זה - - -

עמרי שרון: אתה יודע, כל הספד מורכב משלושה חלקים: המנוח המנוח, ואני אני.

רוני בר-און: בסדר גמור.

רוני בר-און: אם כך, ההצעה שלי, לאור רוח הדברים שעלתה מהשיחות שבין הסיעות הגדולות בבית היא, שאנחנו נקבע דיון משולב - לכל מציע חמש דקות ולא יותר, ולכל סיעה שלוש דקות ולא יותר.

רוני בר-און: הצעות אחרות?

רוני בר-און: אין.

רוני בר-און: תודה.

רוני בר-און: מי בעד ההצעה הזאת, ירים את ידו.

רוני בר-און: תודה, נא להוריד.

רוני בר-און: מי נגד?

רוני בר-און: תודה.

רוני בר-און: מי נמנע?

מאיר פרוש: תגביל גם את השר המשיב.

רוני בר-און: חמש דקות לשר המשיב על כל שלושת ההצעות.

גדעון סער: אני לא יכול לשר המשיב על כל שלושת ההצעות, אדוני היושב ראש.

גדעון סער: אלה הצעות שונות.

גדעון סער: אתה יכול לתת את מסגרת הזמן הזאת לכל הצעה.

גדעון סער: יש תשובה בנושא המועצות הדתיות.

גדעון סער: מפלגת העבודה באה ושמה אתגר לדיון על המצב הכלכלי.

גדעון סער: האם אפשר להשיב על המצב הכלכלי בחמש דקות?

רוני בר-און: נו, אז מה אנחנו עושים?

רשף חן: אני מפלגת המרכז.

רשף חן: עשר דקות.

גדעון סער: המציע יציע בחמש דקות והממשלה תסתפק בחמש דקות?

רוני בר-און: תראה מה אנחנו עושים?

רוני בר-און: בחלק המעניין אנחנו מצמצמים ובחלק המשעמם אנחנו מרחיבים.

גדעון סער: לא, לא.

גדעון סער: אני בעד לצמצם, אדוני היושב ראש.

גדעון סער: אבל אני חושב שיש שלוש הצעות, יש שלושה מציעים שונים.

גדעון סער: כל אחד מנמק את תחום הצעתו, למה לקפח את הממשלה?

גדעון סער: זו גם ממשלה טובה, אין סיבה לקפח אותה.

גדעון סער: אם הממשלה הייתה ממשלה לא טובה - - -

מאיר פרוש: מדוע שכל סיעה לא תוכל להתבטא בכל הצעה?

גדעון סער: היא יכולה, משך שלוש דקות לכל ההצעות.

מאיר פרוש: לא.

גדעון סער: דקה לכל הצעה.

מאיר פרוש: גם להוא יהיה דקה וחצי - --

רוני בר-און: טוב.

רוני בר-און: כשמשך הדיון על סדרי הדיון יעבור את פרק הזמן המוקצב לדיון עצמו, אני אחליט להפסיק את הדיון.

רשף חן: אז תן לממשלה עשר דקות.

רוני בר-און: הממשלה שלוש דקות לכל הצעה, אלא או סך הכל עשר דקות.

א' האן: תציע לשר האוצר.

רוני בר-און: כן.

רוני בר-און: שר האוצר לא השיב עד היום על ההפצה בעניין הזה, ולפי דעתי הוא גם לא ישיב.

רוני בר-און: הוא לא ישיב עד נובמבר 2007 על כל ההצעות האלה.

יצחק הרצוג: יש היום דיון בבג"ץ.

רוני בר-און: כן.

רוני בר-און: דיון בבג"ץ.

רוני בר-און: עדיין 2007.

רוני בר-און: אם כך, מי בעד ההצעה הזאת?

רוני בר-און: סיכמנו.

רוני בר-און: מי נגד?

רוני בר-און: אין נגד.

רוני בר-און: מי נמנע?

רוני בר-און: אין.

רוני בר-און: אני קובע שמסגרת הדיון שקצבנו התקבלה פה אחד.

רוני בר-און: תודה רבה, חברים.

רוני בר-און: הישיבה נעולה.